Նիկոլայ Ֆեդորկո

**Նիկոլայ Նիկոլաևիչ Ֆեդորկո** (, ), խորհրդային և ուկրաինացի ֆուտբոլիստ, կիսապաշտպան։ Ավելի ուշ՝ մարզիչ։ Ուկրաինայի առաջին լիգայում անցկացրել է ավելի քան 200 հանդիպում:

## Ֆուտբոլիստի կարիերա
Նիկոլայը կարիերան սկսել է 1987 թվականին` տասնյոթ տարեկանում Չեռնիգովի «Դեսնայում» (ԽՍՀՄ երկրորդ լիգա), որի կազմում անցկացրել է երեք հանդիպում: Հաջորդ տարի հանդես է եկել բելոցերկովսկու «Դինամոյում»։ Բանակում ծառայության ընթացքում խաղացել է Կիևի ԲԿՄԱ-ում։ 1991 թվականին միացել է սեվերոդոնեցկի «Խիմիկին», որը հանդես է եկել ԽՍՀՄ երկրորդ ցածր լիգայում, այնուհետև՝ Ուկրաինայի առաջին լիգայում։ 1992/93 մրցաշրջանի ավարտին Նիկոլայը կրկին տեղափոխվել է «Դեսնա» ակումբ։

1993 թվականի ամռանը տեղափոխվել է Խմելնիցկու «Պոդոլիե»։ Ժամանակի ընթացքում Ֆեդորկոն դարձել է թիմի ավագը։ Ուկրաինայի առաջին լիգայի 1995/96 մրցաշրջանում դարձել է «Պոդոլիեի» լավագույն ռմբարկուն՝ 15 գոլով։ Լավ արդյունք ցուցաբերելու համար Ուկրաինայի ֆուտբոլի ֆեդերացիան Նիկոլային ընդգրկել է մրցաշարի լավագույն հնգյակում։ 1996 թվականի վերջին Նիկոլայը փորձաշրջան է անցնել Ուկրաինայի Բարձրագույն լիգային մասնակցող Կիևի ԲԿՄԱ-ում  և Ռուսաստանի առաջնության մասնակցող Սամարայի «Կռիլյա Սովետով»-ում։ Սամարայի ակումբ Նիկոլայը չի տեղափոխվել տրանսֆերի գնի պատճառով։

1998 թվականի ձմռանը դարձել է Ալեքսանդրիայի «Պոլիգրաֆտեխնիկայի» խաղացող, որը նույնպես խաղացել է առաջին լիգայում։ 1999/00 մրցաշրջանում վերադարձել է «Պոդոլիե» և թիմի հետ դարձել երկրորդ լիգայի արծաթե մեդալակիր։ Հաջորդ մրցաշրջանն անցկացրել է Խմելնիցկու մարզի «Կրասիլովի» ճամբարում։ «Կրասիլովը» նվաճել է Երկրորդ լիգայի 2000/01 բրոնզե մրցանակները։ 2001 թվականին խաղացել է Սումիի «Ֆրունզենեց Լիգա-99» ակումբում։ 2002 թվականի ընթացքում հանդես է եկել Ուկրաինայի սիրողական առաջնությունում Բերեժանի «Լիսոնի» և Պրիլուկի «Եվրոպայի» կազմում։ 2002/03 մրցաշրջանի երկրորդ կեսում եղել է «Պոդոլի» խաղացող և թիմի հետ դարձել է երկրորդ լիգայի բրոնզե մեդալակիր։

Ավելի ուշ Ֆեդորկոն խաղացել է տարբեր սիրողական ակումբներում՝ «Ավիակիր» (Չորտկով), «Իսկրա-Պոդոլիե» (Տեոֆիպոլ), «Զարյա» (Խորոստկով), Խմելնիցկու «Պրոսկուրով» և «Կոնֆերմատ»։

## Մարզչական կարիերա
2008 թվականի ամռանը մտել է Մոլոդյոժնոեի «Կրիմտեպլիցայի» մարզչական շտաբ, որը գլխավորում էր Միխայիլ Սաչկոն։ 2009 թվականի հոկտեմբերին՝ Գենադի Մորոզովի հրաժարականից հետո, եղել է գլխավոր մարզչի պաշտոնակատար։ Ֆեդորկոն գլխավորել է նաև «Կրիմտեպլիցայի» «Սպարտպակ» ֆարմ-ակումբը։ Զուգահեռաբար խաղացել է Սիմֆերոպոլի «ИТВ» և «КСХИ» սիրողական ակումբներում: 2011 թվականի ապրիլին կրկին դարձել է «Կրիմտեպլիցայի» գլխավոր մարզչի պաշտոնակատար։ 2010/11 մրցաշրջանի արդյունքներով երիտասարդներն Առաջին լիգայում գրավել են չորրորդ տեղը։ 2011 թվականի ամռանը դարձել է թիմի գլխավոր մարզիչ։ 2012 թվականի փետրվարին թիմի հետ դարձել է Կրիմտեպլիցայի Գավաթի հաղթող։ Ֆեդորկոյի օրոք նրա սանը՝ պաշտպան Արթուր Նովոտոսկովը, դարձել է հիմնական կազմի խաղացող, իսկ ավելի ուշ հանդես եկել Ուկրաինայի Պրեմիեր լիգայի թիմերում։ 2012 թվականի փետրվարին Նիկոլայ Ֆեդորկոն հեռացել է ակումբից։

2012-2013 թվականներին եղել է Խմելնիցկու «Դինամոյի» մարզիչ։ 2014 թվականին գլխավորել է Խմելնիցկու «Պոդոլիեն», որը հանդես էր գալիս Ուկրաինայի սիրողական առաջնությունում։ 2015 թվականին որպես խաղացող մասնակցել է «Պոդոլիեի» խաղերին։ 2015 թվականի ամռանը հեռացել է ակումբից։

## Ձեռքբերումներ
**«Պոդոլիե»**
* Ուկրաինայի երկրորդ լիգայի արծաթե մեդալակիր՝ 1999/00
* Ուկրաինայի երկրորդ լիգայի բրոնզե մեդալակիր՝ 2002/03

**«Կրասիլով»**
* Ուկրաինայի երկրորդ լիգայի բրոնզե մեդալակիր՝ 2000/01

## Վիճակագրություն

***Աղբյուրներ`***
* Վիճակագրություն` 

## Ծանոթագրություններ

## Արտաքին հղումներ
* 

 
Կատեգորիա:Խորհրդային ֆուտբոլիստներ
Կատեգորիա:Ուկրաինացի ֆուտբոլային մարզիչներ
Կատեգորիա:Ուկրաինացի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Տղամարդկանց ֆուտբոլի կիսապաշտպաններ